अजहर ने आगे कहा, 'मैंने अपनी भावनाएं पार्टी को बता दी हैं। यहां मैं कप्‍तान नहीं हूं और पार्टी का निर्णय ही अंतिम होगा।' हां, लेकिन अजहर ने मंझे हुए राजनेता की शैली में पार्टी को संदेश देते हुए यह जरूर कहा कि वह कप्तान होते तो फौरन इस संसदीय क्षेत्र को चुन लेते। सिकंदराबाद से जीतने की संभावनाओं के सवाल पर उन्होंने कहा कि वह जीत-हार के बारे में नहीं सोचते। वैसे अजहर भले ही कह रहे हैं कि वह जीत-हार के बारे में नहीं सोचते, लेकिन उनकी बातों से साफ झलक रहा है कि उन्‍होंने जीत-हार के बारे में पूरी तरह से विचार करने के बाद ही सिकंदराबाद सीट को चुना है। 2014 की हार का दर्द निश्चित ही उन्‍हें अब तक साल रहा होगा, इसलिए 2019 में वह हार हाल में जीत सुनिश्चित करना चाहते हैं।